IMH รับผลบวกโควิด
การมาของโควิดโอมิครอน ทำให้ยอดผู้ติดเชื้อกลับมาแตะระดับ 7,000–8,000 รายต่อวัน ทำให้หุ้นโรงพยาบาลและอุปกรณ์ทางการแพทย์กลับมามีความน่าสนใจ
การมาของโควิดโอมิครอน ทำให้ยอดผู้ติดเชื้อกลับมาแตะระดับ 7,000–8,000 รายต่อวัน ทำให้หุ้นโรงพยาบาลและอุปกรณ์ทางการแพทย์กลับมามีความน่าสนใจ
23 ม.ค. 2565

คุณค่าบริษัท
การมาของโควิดสายพันธุ์โอมิครอน ที่ทำให้ยอดผู้ติดเชื้อรายใหม่กลับมาแตะระดับ 7,000–8,000 รายต่อวัน ทำให้หุ้นกลุ่มโรงพยาบาลและอุปกรณ์ทางการแพทย์กลับมามีความน่าสนใจอีกครั้ง หนึ่งในนั้น คือ บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ซึ่งประกอบธุรกิจทางการแพทย์เฉพาะทางด้านอาชีวเวชศาสตร์  และบริการตรวจสุขภาพ โดยให้บริการที่เกี่ยวข้องกับโควิดครอบคลุมตั้งแต่การตรวจหาเชื้อ การรักษา และจำหน่ายชุดตรวจ ATK
ประกอบกับช่วงต้นปี 2564 IMH ได้เข้าซื้อกิจการในธุรกิจโรงพยาบาลประชาพัฒน์ ขนาดใหญ่จำนวน 100 เตียง มูลค่า 161 ล้านบาท ซึ่งจะช่วยสร้างโอกาสการเติบโตทั้งในแง่รายได้และกำไรอย่างมีนัยสำคัญ สะท้อนได้จากผลการดำเนินงานในช่วง 9 เดือนแรกปี 2564 ที่เติบโตโดดเด่น มีรายได้รวม 640.46 ล้านบาท เพิ่มขึ้น 310.43% จากช่วงเดียวกันของปีก่อนที่มีรายได้รวม 156.04 ล้านบาท และพลิกมามีกำไรสุทธิ 283.32 ล้านบาท จากช่วงเดียวกันของปีก่อนที่ขาดทุนสุทธิ 23.79 ล้านบาท
โดยทำให้มีการประเมินกันว่า ในปี 2564 IMH จะมีรายได้รวมแตะ 948 ล้านบาท เติบโต 298% จากปีก่อน และมีกำไรสุทธิอยู่ที่ 442 ล้านบาท จากในปี 2563 ที่ขาดทุน 16.61 ล้านบาท
สำหรับปี 2565 มีแนวโน้มเติบโตต่อเนื่อง โดยเฉพาะครึ่งปีแรกที่มีปัจจัยหนุนจากการแพร่ระบาดของโควิดสายพันธุ์โอมิครอน ทำให้รายได้ตรวจโควิด และผู้ป่วยที่ได้รับเชื้อโควิดกลับเข้าใช้บริการเพิ่มมากขึ้น รวมถึงมีรายได้จากจำหน่ายชุดตรวจโควิดแบบใหม่ “Flowflex” ATK ซึ่งมีความไวในการตรวจจับไวรัสโควิด 6 สายพันธุ์ โดยเฉพาะโอมิครอนได้อย่างรวดเร็ว สามารถสกัดการแพร่ระบาดได้ ประกอบกับการกลับมาเปิดศูนย์พักคอยเขตราษฎร์บูรณะฯ จำนวน 200 เตียงสนาม และ 9 เตียงความดันลบ ซึ่งเปิดให้บริการไปเมื่อวันที่ 9 ม.ค. ที่ผ่านมา
ล่าสุด IMH ได้เปิดตัวชุดตรวจโควิดแบบใหม่ “ONSITE” ATK ที่มีความไวในการตรวจจับไวรัสโควิด เป็นนวัตกรรมทางการแพทย์แบบใหม่ ที่ช่วยในการตรวจเชื้อที่แพร่ระบาดในปัจจุบันได้อย่างมีประสิทธิภาพอีกแบรนด์หนึ่ง ขณะเดียวกัน มีแผนที่จะขยายธุรกิจโรงพยาบาลแห่งใหม่ คาดจะเห็นความชัดเจนภายในช่วงไตรมาส 1/2565 นี้ ทำให้ผู้บริหารมั่นใจว่า ในปี 2565 บริษัทจะมีรายได้รวมเติบโตเกิน 1,200 ล้านบาท ซึ่งถือเป็นนิวไฮ
สำหรับการประเมินมูลค่า (Valuation) ปัจจุบันราคาหุ้น IMH ซื้อขายกันที่ P/E ระดับ 13.70 เท่า เทียบกับ P/E ตลาดโดยรวมที่ระดับ 20.83 เท่า ถือว่าราคาซื้อขายต่ำกว่าตลาดมาก แต่อย่างไรก็ตาม ถ้าดูจาก P/BV ที่ระดับ 5.61 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า
…
รายชื่อผู้ถือหุ้นใหญ่
รายชื่อกรรมการ